**JAVNA USTANOVA „NACIONALNI PARK KRKA”** Šibenik, Trg Ivana Pavla II br. 5, 22000 Šibenik, s jedne strane

i

**xxxxxxxxxxxxxxxxx**, OIB: (u daljnjem tekstu: Korisnik), , s druge strane

zaključili su dana xxxxxxxxxxxxxxxx 2022. sljedeći

UGOVOR O KONCESIJSKOM ODOBRENJU

**I. TEMELJNE ODREDBE**

Članak 1.

Ugovorne stranke suglasne su da se ovim ugovorom uređuju njihovi međusobni odnosi u obavljanju dopuštene djelatnosti na području Nacionalnog parka „Krka“.

Ugovorne stranke suglasne su da su temelj za sklapanje ovog ugovora Rješenje o dodjeljivanju koncesijskog odobrenja KLASA:xxxxxxxxxx, URBROJ: xxxxxxxxxxxx, od xxxxxxxxxxxxxx 2022., kojom je Javna ustanova „Nacionalni park Krka“ dodijelila koncesijsko odobrenje Korisniku, u skladu s odredbama Zakona o zaštiti prirode (NN 80/13, 15/18, 14/19, 127/19) i pozitivnim podzakonskim propisima iz oblasti zaštite prirode čije je poštivanje u obavljanju djelatnosti na zaštićenom području Nacionalnog parka „Krka“ od primarne važnosti za zaštitu njegove sveukupne biološke i krajobrazne raznolikosti.

**II. OBAVLJANJE DJELATNOSTI I KONCESIJSKO ODOBRENJE**

Članak 2.

 Ovim ugovorom Davatelj koncesijskog odobrenja i Korisnik definiraju uvjete za štandovsku prodaju u drvenom objektu, koji se nalazi na k.č. 2677/1 K.O. Dubravice, na Skradinskom buku, u naravi 1. (prvi) drveni objekt od ulazne rampe na prostoru „ex Kamp“ na Skradinskom buku.

Članak 3.

Korisnik mora najmanje (15) dana prije početka rada pisanim putem obavjestiti Davatelja koncesijskog odobrenja o danu početka obavljanja djelatnosti, kao i najmanje petnaest (15) dana prije namjeravanog prestanka.

Davatelj koncesijskog odobrenja daje ovo koncesijsko odobrenje do xxxxxxxxxx.

Članak 4.

Korisnik nema pravo sklopiti podugovor o koncesijskom odobrenju s trećom osobom.

**III. NAKNADA ZA KONCESIJSKO ODOBRENJE**

Članak 5.

Korisnik je dužan Davatelju koncesijskog odobrenja za obavljanje koncesijske djelatnosti plaćati mjesečnu naknadu u iznosu od xxxxxxxxxxxxx kn bez PDV-a, za vrijeme trajanja koncesijskog odobrenja, bez obzira da li se stvarno obavlja koncesijska djelatnost.

Korisnik koncesijskog odobrenja će snositi troškove električne energije, troškove održavanja objekta i opreme unutar i izvan objekta za vrijeme trajanja koncesijskog odobrenja.

Članak 6.

Ugovorne strane sporazumno ugovaraju da će Korisnik plaćati ugovorenu naknadu na žiro račun Davatelja koncesijskog odobrenja broj: HR 3024020061100791766, koji se vodi kod Erste&Steirmarkische bank d.d.

Davatelj koncesijskog odobrenja dužan je sredstva dobivena isplatom naknade utvrđene ovim ugovorom koristiti isključivo za zaštitu, održavanje i promicanje Nacionalnog parka „Krka“.

**IV. UVJETI ZAŠTITE PRIRODE**

Članak 7.

1. korisnik koncesijskog odobrenja ne smije mijenjati izgled prodajnog mjesta na kojem obavlja djelatnost bez prethodno ishođenih dozvola nadležnih tijela i suglasnosti JU „NP Krka“

- ne smije organizirati za svoje potrebe parkirališni prostor ili bilo kakav oblik organizacije prijevoza bez izričitog dopuštenja Ustanove

- ne smije svojim radom ni na koji način negativno utjecati na zaštićeno područje već se ponašati u skladu s pravilima ponašanja u zaštićenom području

- ne smije isticati reklamne oglase, posebno svjetleće u zaštićenom području

- ne smije skladištiti ili odlagati zalihe poljoprivrednih proizvoda i ambalaže na otvorenim ili vidljivim prostorima oko ili uz prodajno mjesto

- za prodaju proizvoda ne smije koristiti jednokratnu plastičnu ambalažu, već ekološki prihvatljive materijale (papir, bambus, keramika,…)

- za pakiranje proizvoda ne smije koristiti jednokratne plastične vrećice već ekološki prihvatljive materijale (papirnate , platnene i sl.)

- ne smije koristiti dodatnu opremu za čije postavljanje nije ishođena suglasnost JU „NP Krka“.

2. Drugi uvjeti izdavanja i korištenja koncesijskog odobrenja:

- korisnik je dužan snositi troškove električne energije (JU „NP Krka“ vršiti će prefakturiranje računa, paušalno prema procjeni prosječne potrošnje) te troškove održavanja objekata i opreme unutar i izvan objekta za vrijeme trajanja koncesijskog odobrenja, bez obzira da li se stvarno obavlja koncesijska djelatnost.

- osoba koja obavlja prodaju mora biti dolično odjevena i dolično se ponašati

- radno vrijeme uskladiti s radom NP „Krka“

- korisnik koncesije materijalno će odgovarati za štete na zaštićenom području koje nastanu nesavjesnim postupcima za vrijeme trajanja koncesijskog odobrenja

- pridržavati se svih odredbi Pravilnika o zaštiti i očuvanju NP „Krka“

- zabranjeno je paljenje vatre otvorenim plamenom

- ne smije bukom ili jakim svjetlom remetiti postojeći noćni mir područja

- svu dostavu obavljati ujutro od 7-9 sati ulaz Lozovac (do postrojenja HEP-a), a od 7-8 sati ulaz Skradin (do recepcije Skradinski buk/ex Kamp)

- korisnik koncesijskog odobrenja dužan je odvajati otpad i zbrinuti ga u službene spremnike JU“NP Krka“, troškovi zbrinjavanja otpada su uračunati u naknadu za koncesijsko odobrenje

- obvezno minimalno obavljanje djelatnosti od travnja do listopada

- pridržavati se uputa i mjera Hrvatskog zavoda za javno zdrastvo i Stožera civilne zaštite Republike

Hrvatske radi zaštite sigurnosti zdravlja posjetitelja vezano uz epidemiju bolesti COVID 19.

Korisnik koncesije materijalno će odgovarati za štete na zaštićenom području koje nastanu nesavjesnim postupcima za vrijeme trajanja koncesijskog odobrenja.

**V. RASKID UGOVORA**

Članak 8.

Ovaj ugovor može se jednostrano raskinuti prije isteka vremena na koji je zaključen ako Korisnik ne poštuje odredbe članka 7. ovog Ugovora, te u slučajevima svakog drugog nepoštivanja odredaba ovog Ugovora bilo koje od ugovorenih strana, Ugovor se može raskinuti u roku od 8 dana od dana odašiljanja pisane obavjesti preporučenom poštom na adresu sjedišta ugovorne strane ili odašiljanja na adresu elektroničke pošte ugovorne strane.

Ovaj ugovor Ustanova će jednostrano raskinuti s trenutnim učinkom odašiljanjem pisane obavijesti preporučenom poštom na adresu sjedišta ovlaštenika ili odašiljanjem obavjesti na adresu elektroničke pošte Korisnika, u slijedećim slučajevima:

* ukoliko Korisnik ne plati naknadu za koncesijsko odobrenje na način određen ovim Ugovorom
* ukoliko Korisnik prestane obavljati svoju djelatnost za koju je dobio koncesijsko odobrenje
* grubog vrijeđanja ili fizičkog sukoba Korisnika s posjetiteljima ili djelatnicima Ustanove.

**VI. NADZOR**

Članak 9.

Ugovorne strane utvrđuju da služba nadzora Davatelja koncesijskog odobrenja vrši kontrolu i nadzor nad provođenjem odredaba ovog ugovora i da će služba nadzora zabraniti sve djelatnosti koje nisu u skladu s ovim ugovorom i pozitivnim propisima.

**VII. PRIJELAZNE I ZAVRŠNE ODREDBE**

Članak 10.

Ugovorne strane su ovaj ugovor pročitale, te ga u znaku prihvaćanja prava i obveza koje iz njega proizlaze, potpisuju po ovlaštenim osobama.

Članak 11.

Ovaj ugovor sastavljen je u 5 (pet) istovjetnih primjerka od kojih svaka ugovorna strana zadržava po 2 (dva), a jedan (1) primjerak se dostavlja nadležnom Ministarstvu.

Članak 12.

Ugovorne stranke suglasne su da će sve nesporazume pokušati riješiti sporazumno, a u slučaju spora po ovom ugovoru nadležan je Općinski sud u Šibeniku.

KLASA:

URBROJ:

Šibenik,

Davatelj koncesijskog odobrenja: Korisnik:

 JAVNA USTANOVA

„ NACIONALNI PARK KRKA“

 Ravnateljica:

 Nella Slavica, dip oec.